4.2.2010 Jurnalul Oficial al Uniunii Europene L 33/1 (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) DECIZIA COMISIEI din 6 noiembrie 2008 privind ajutorul de stat C 17/05 (foste N 194/05 şi PL 34/04) acordat de Polonia societății Stocznia Gdynia [notificată cu numărul C(2008) 6771] (Numai textul în limba polonă este autentic) (Text cu relevanță pentru SEE) (2010/47|CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte obser- vațiile (!) în conformitate cu dispozițiile menționate anterior şi ținând seama de observațiile acestora, întrucât: L PROCEDURĂ În conformitate cu dispozițiile de la punctul 3 din anexa IV la tratatul de aderare prin care se reglementează procedura mecanismului intermediar, la 29 aprilie 2004 Polonia a transmis o notificare în legătură cu măsurile de restructurare în favoarea societății Stocznia Gdynia S.A. (denumită în continuare „Șantierul Naval Gdynia”). Cazul a fost înregistrat sub denumirea PL 34/2004. Prin scrisoarea din 19 mai 2004, Comisia a solicitat Poloniei să transmită câteva documente lipsă. Docu- mentele în cauză au fost transmise la 16 iunie 2004. Comisia a solicitat informații suplimentare prin scrisorile din 30 iulie 2004, 8 octombrie 2004, 23 noiembrie 2004 și 4 martie 2005, la care Polonia a răspuns, respectiv, prin scrisoarea din 3 septembrie 2004, înre- gistrată la 7 septembrie 2004, din 10 noiembrie 2004, înregistrată la 15 noiembrie 2004, din 17 februarie 2005, înregistrată la 21 februarie 2005, din 30 martie 2005, înregistrată la 1 aprilie 2005 și din 18 aprilie 2005, înregistrată la 20 aprilie 2005. Prin scrisoarea din 22 aprilie 2005 înregistrată în aceeaşi zi, Polonia a acceptat considerarea cazului PL 34/2004 din 29 aprilie 2004, de către Comisie, drept o comunicare în temeiul articolului 88 alineatul (2) din Tratatul CE cu privire la măsurile depistate a reprezenta ajutor nou. Cazul a primit un număr nou: N 194/2005. ( JO C 220, 8.9.2005, p. 7. (3) La 1 iunie 2005, Comisia a adoptat decizia de deschidere a investigației formale, care a fost publicată în Jurnalul Oficial (?) și a invitat Polonia și părţile interesate să transmită observații. Beneficiind de extinderea termenului limită de trans- mitere a observațiilor (scrisoarea din 9 august 2005), Polonia a transmis observațiile prin scrisoarea din 2 septembrie 2005, înregistrată la 5 septembrie 2005. În răspunsul său, Polonia a transmis Comisiei planul de restructurare pentru Șantierul Naval Gdynia, din 4 martie 2004 (denumit în continuare „planul de restructurare din 2004. Polonia a transmis observațiile suplimentare prin scri- soarea  din 3 noiembrie 2005, înregistrată la 7 noiembrie 2005. Șantierul Naval Gdynia a transmis observaţiile sale prin scrisoarea din 10 octombrie 2005, înregistrată la 14 octombrie 2005. De asemenea, au transmis observații Ray Car Carriers (prin scrisoarea din 7 octombrie 2005, înregistrată la 10 octombrie 2005), Biroul Reprezentanței Permanente a Danemarcei la Uniunea Europeană (prin scrisoarea din 7 octombrie 2005, înregistrată la 11 octombrie 2005), asociația daneză a constructorilor de nave Danish Maritime (prin scrisoarea din 7 octombrie 2005, înregistrată în aceeaşi zi), sindicatul Solidaritatea (prin scrisoarea din 7 octombrie 2005, înregistrată la 10 octombrie 2005) şi asociația poloneză a construc- torilor de nave (prin scrisoarea din 10 octombrie 2005, înregistrată la 11 octombrie 2005). Comisia a transmis aceste observaţii Poloniei, prin scri- sorile din 26 octombrie 2005 şi din 12 decembrie 2005 (%). Prin scrisoarea din 16 ianuarie 2006, înre- gistrată la 18 ianuarie 2006, Polonia a răspuns observa- țiilor furnizate de Șantierul Naval Gdynia Polonia nu a transmis observații privind documentele prezentate de terți. () JO C 220, 8.9.2005, p.7. (*) Prin scrisoarea din 17 noiembrie 2005, înregistrată la 18 noiembrie 2005, autoritățile poloneze au solicitat ca anumite pasaje în limba engleză ale documentelor prezentate Comisiei de către terți să fie traduse în poloneză. Comisia a transmis aceste traduceri prin scri- soarea din 12 decembrie 2005.